Milla Jovovichová

Milla Jovovichová (výslovnosť [jovovič], rusky Милица Йовович, srbsky Milica Jovović; * 17. december 1975, Kyjev, Sovietsky zväz) je americká herečka, modelka, speváčka a módna návrhárka srbsko-ruského pôvodu, známa najmä z filmov Resident Evil,  Piaty element a Johanka z Arku. Je taktiež známa svojimi aktivitami proti zneužívaniu dievčat z východnej Európy, ktoré sú lákané na Západ za klamlivou predstavou získania pracovnej príležitosti.

 Detstvo 
Milica Bogdanovna Jovovićová sa narodila 17. decembra 1975 v Kyjeve vo vtedajšej Ukrajinskej sovietskej socialistickej republike ako dcéra ruskej herečky Galiny (rodenej Loginovej) a srbského lekára Bogdana Jovovića. Väčšinu svojho raného detstva strávila v Moskve. Jovovićová uviedla, že sa na Ukrajine narodila „celkom náhodou“, pričom na svoje prvé roky života na Ukrajine nemá žiadne spomienky, ale „veľa si pamätá“ zo svojho života v Rusku.

Bogimu Jovovićovi vypršalo sovietske vízum a tak sa rozhodol zostať na Západe. Galina, vtedy obľúbená vychádzajúca ruská filmová hviezda, dostala možnosť svojho manžela navštíviť v Londýne. Po  tretej návšteve sa rozhodla už späť do ZSSR nevrátiť. Z Londýna sa po piatich rokoch rodina odsťahovala do mestečka 20 kilometrov od kalifornského Sacramenta, kde si prenajali dom.

 Kariéra 

Matka chcela zo svojej dcéry mať takisto herečku, preto Milla už od detstva absolvovala množstvo kastingov a konkurzov. Podarilo sa ju presadiť do niekoľkých malých detských úloh v televíznych filmoch Two Moon Junction a Nočný vlak do Káthmandu. Vtedy si ju začali všímať aj modelingoví agenti. V deviatich rokoch nafotila svoje prvé profesionálne fotky. Vtedy sa začala odvíjať jej modelingová kariéra.

V jedenástich rokoch sa Milla prvýkrát objavila na titulnej stránke talianskeho módneho časopisu Lei a o niekoľko mesiacov neskôr aj na titulnej stránke časopisu pre mladé dievčatá Seventeen. Začala rýchlo objavovať na stránkach najrôznejších módnych časopisov, v televíznych aj tlačových reklamách. Jej honoráre rástli až na 10 000 $ denne. Okrem modelingovej kariéry sa venovala aj filmom, z ktorých najznámejší z tej doby je Návrat do Modrej lagúny (Return to the Blue Lagoon), voľné pokračovanie úspešného romantického filmu Modrá lagúna. Pretože režisér mal extrémne nároky, ale zákony USA určovali maximálny počet hodín odpracovaných deťmi, rodičia prehlásili Millu za finančne aj právne nezávislú od rodiny.

V 14-tich rokoch tak získala Milla plnoletosť. Po skončení natáčania filmu Dazed and Confused si vzala v Las Vegas svojho hereckého partnera Shawna Andrewsa. Manželstvo však bolo hneď anulované rodičmi, ktorí jej dali podmienku: „Buďte spolu dva mesiace a keď bude všetko v poriadku, usporiadame vám veľkú oficiálnu svadbu, ako sa patrí“. Milla sa však so Shawnem Andrewsem zanedlho rozišla.

O dva roky neskôr Milla odišla do Londýna, kde nahrala svoj hudobný album The Divine Comedy, ktorý vydala v 18-tich rokoch. Jej hudba kombinuje niekoľko rôznych štýlov vrátane folku a popu. Kritikmi bol jej album prijatý veľmi dobre. Skladba „Gentleman Who Fell“ sa dokonca objavila na popredných priečkach hudobnej hitparády MTV a tiež v niekoľkých filmoch. Po dokončení albumu sa Milla vrátila späť do USA, kde koncertuje v niekoľkých mestách a venuje sa dráhe modelky a speváčky.

V konkurze na film Piaty element (The Fifth Element) uspela až na druhý pokus, no získala rovno hlavnú úlohu. Počas natáčania sa zblížila s filmovým režisérom Lucom Bessonom, za ktorého sa vydala v Las Vegas. Ich manželstvo vydržalo niekoľko rokov, avšak skončilo krátko po natočení ich druhého spoločného filmu Johanka z Arku.

V tej dobe sa Milla stáva veľmi vyhľadávanou herečkou a modelkou, objavuje sa na titulných stránkach najprestížnejších módnych časopisov, ako ikona najznámejších módnych domov a tiež v exkluzívnom kalendári Pirelli. Jej rozhodnutie stať sa herečkou jej prináša úlohu v hollywoodskom filme Resident Evil.

Podľa časopisu Forbes je najlepšie platenou modelkou na svete s ročným príjmom viac ako 10,5 milióna dolárov, za čo vďačí aj kontraktu so spoločnosťou L'Oreal. Púšťa sa aj do vlastnej módnej značky, spolu so svojou kamarátkou Carmen Hawkovou. Oblečenie značky Jovovich-Hawk sa pomaly objavuje v exkluzívnych butikoch po celom svete a podľa slov Milly by sa do piatich rokov malo dostať do širšieho vedomia zákazníkov. Na rozdiel od mnohých slávnych osobností, ktoré iba požičiavajú svoje meno hotovým výrobkom, si navrhuje svoje modely výhradne sama, pričom známa je aj jej spolupráca s návrhárkou Miuccia Prada.

V roku 2007 sa objavila vo vybraných obchodoch Mango jej konfekcia pre túto španielsku značku, pod označením „Jovovich-Hawk for Mango“.

V roku 2007 sa Milla zasnúbila so scenáristom a režisérom Paulom Andersonom, s ktorým má dcéru Ever Gabo Anderson (* 3. novembra 2007).

 Filmografia 
 Rok  Film  Úloha  Poznámka2020Monster HuntersArtemis2017Resident Evil 6 : Posledná kapitolaAlice 2012  Resident Evil 5: Odveta Alice 2011  Bringing Up Bobby  2011  Faces in the Crowd  2011  Vykrutasy  2011  Traja mušketieri  2010  Resident Evil: Afterlife   Alice 2009  Štvrtý druh      2009  Dokonalý únik  Cydney    2009  Azazel      2009  Clock Tower     2008  Palermo Shooting   2007  Resident Evil: Zánik (Resident Evil: Exinction) Alice  2006  Kaliber 45 (.45) -  2006  Ultraviolet  Violet  2004  Resident Evil: Apokalypsa (Resident Evil: Apocalypse) Alice  2002  Dve na jedného (You Stupid Man) Nadine  2002  Hra o čas (No Good Deed/House on Turk Street)  Erin   2002  Resident Evil  Alice  2002  Dummy Fangora 'Fanny' Gurkel  2001  Zoolander  Katinka Ingabogovinanana  2000  Vykúpenie (Claim) Lucia  2000  Million Dollar Hotel  Eloise  1999  Johanka z Arku (Messenger: Story of Joan D'Arc)  Johanka z Arku  1998  He Got Game  Dakota Burns  1997  Piaty element (Fifth Element)  Leeloo  1993   Dazed and Confused Michelle Burroughs  1992  Kuffs  Maya Carlton   1992  Chaplin  Mildred Harris  1991  Návrat do Modrej lagúny (Return to the Blue Lagoon)  Lilli Hargrave  1988  Nočný vlak do Káthmandu (Night Train to Kathmandu) Lily McLeod  (televízny) 1988  ''Two Moon Junction Samantha Delongpre 

 Referencie 

 Iné projekty 


 Externé odkazy 
 Oficiálna stránka 

 Zdroj 
 slovenské názvy filmov overené v Česko-Slovenskej filmovej databáze

Kategória:Detskí herci
Kategória:Filmové herečky USA
Kategória:Televízne herečky USA
Kategória:Modelky USA
Kategória:Osobnosti USA srbského pôvodu
Kategória:Osobnosti USA ruského pôvodu
Kategória:Osobnosti z Kyjeva
Kategória:Naturalizované osobnosti USA